|  |
| --- |
| **Skabelon til høringssvar***Bekendtgørelse om ændring af bekendtgørelse om bygningsreglementet 2018 (BR18)* |

|  |
| --- |
| Afsender:Danske HandicaporganisationerBlekinge Boulevard 2, 2630 TaastrupPå vegne af Thorkild Olesen, formand – chefkonsulent Maria Holsaae, mmh@handicap.dk  |

**Generelle bemærkninger:**

DH vil gerne understrege vigtigheden af, at der kontinuerligt arbejdes for at øge tilgængeligheden i samfundet, herunder også tilgængeligheden til toiletter i offentligt tilgængelige bygninger.

DH har grundlæggende forståelse for behovet for en præcisering, på baggrund af en uklarhed i branchen og i kommunerne om, at der ved renovering af offentligt tilgængelige bygninger, er krav om at etablere et handicapegnet toilet til kunderne, uanset om der er niveaufri adgang hen til dette toilet.

DH mener derfor ikke, at kravet om tilgængelige toiletter skal bortfade, selvom der ikke er niveaufri adgang til toilettet. Dette er der flere grunde til:

* Mennesker med et andet fysisk handicap end kørestolsbrugere, har stor gavn af et handicaptoilet. Det kan fx være mennesker der er dårligt gående og bruger krykker eller rollator.
* Herudover er der kørestolsbrugere der kan gå enkelte skridt, som ville kunne benytte et handicapegnet toilet, selvom der ikke er niveufri adgang.
* Et større handicapegnet toilet kan med fordel også benyttes af en forælder med et barn.
* Et handicapegnet toilet kan være en fremtidssikret løsning for en evt. senere tilkommende niveaufri adgang og generelt virke som inspiration for at tænke tilgængelighed med i ombygningen i videst muligt omfang.

DH mener, at der ved renovering af offentligt tilgængelige bygninger bør arbejdes med en målsætning om universelt design, så borgere med mange forskellige behov kan få adgang til deltagelse i samfundet.

**Tekstnære bemærkninger:**

|  |  |
| --- | --- |
| Emne/ tekst: | *[Her bedes angivet, hvilket afsnit der konkret afgives kommentar(er) til (fx ”§ 420, stk. 2”).* *I det omfang et konkret tekstafsnit foreslås erstattet eller ændret, bedes afsnittet fra høringsudgaven indsættes her.]* |
| Kommentar: | *[Her bedes konkrete kommentarer til afsnittet i høringsudgaven anført.]* |
| Forslag til ændring: | *[Her bedes angivet konkrete forslag til tekst, som efter høringspartens opfattelse bør erstatte/ supplere/ uddybe teksten i høringsudgaven.**Er der behov for yderligere kommentarfelter, kan de blot kopieres og indsættes nederst.]* |

|  |  |
| --- | --- |
| Emne/ tekst: | *Følgende afsnit kommenteres: Præcisering af reglerne om evakuering og redning af personer* |
| Kommentar: | Røgalarmer skal udformes, så også døve og hørehandicappede alarmeres, hvilket betyder, at der bør være krav om visuelle eller taktile (vibrationer) alarmer. |
| Forslag til ændring: |  |

|  |  |
| --- | --- |
| Emne/ tekst: | *Følgende afsnit kommenteres: §§ 214, stk. 2, og 223, stk. 2.**(Iht. BR 18, kapitel 9, bygningernes indretning, § 196 - §214)**Udklip fra høringsbrev:**Reglerne for wc-krav for offentlig tilgængelige bygninger præciseres, således at det tydeligere fremgår, at når der ved ombygning**ikke indrettes offentligt tilgængelige wc-rum i stueetagen eller på**andre etager med adgang via elevator, lift eller lignende, er der**ikke krav om, at der skal indrettes wc-rum efter bygningsreglementets §§ 214, stk. 2, og 223, stk. 2.**Udklip fra: Bekendtgørelse om ændring af bekendtgørelse om**bygningsreglement 2018 (BR18)**I § 216 indsættes som stk. 2: »Stk. 2. Såfremt der ved ombygning ikke indrettes offentligt tilgængelige wc-rum i stueetagen eller på andre etager med adgang via elevator, lift eller lignende,**skal der ikke indrettes wc-rum efter § 214, stk. 2.«* |
| Kommentar: | *DH mener ikke at kravet om etablering af et handicapegnet**wc-rum bør bortfalde, selvom der evt. ikke er niveaufri adgang hen til dette toilet jf. DH’s generelle bemærkninger.* |
| Forslag til ændring: | *Uddybning af det den nuværende BR 18 paragraf. § 216**Wc-rum omfattet af § 214 skal ved ombygning indrettes, så det**kan benyttes af alle brugere af bygningen. Mindst et wc-rum, der er indrettet efter § 214, skal indrettes i stueetagen eller andre**etager med adgang via elevator, lift eller lignende, uanset om der**kan etableres niveaufri adgang til dette wc-rum, for at sikre en inkluderende løsning som tilgodeser flest mulige behov.**Forslag til nyt § 216 stk. 2, droppes.*  |